***อเมริกันฮอร์เรอร์สตอรี*** (อังกฤษ: *American Horror Story*) เป็นภาพยนตร์ชุดทางโทรทัศน์อเมริกันแนวสยองขวัญ สร้างขึ้นและผลิตโดยไรอัน เมอร์ฟี และแบรด แฟลชัก โดยในแต่ละฤดูกาลจะมีการเล่าเรื่องราวที่ต่างกันออกไปและจบลงในฤดูกาลนั้น บางเรื่องราวได้รับแรงบันดาลใจจากเหตุการณ์ที่เกิดขึ้นจริง

ฤดูกาลแรก *Murder House* เกิดขึ้นที่ลอสแอนเจลิส รัฐแคลิฟอร์เนีย ในปี ค.ศ. 2011 เป็นเรื่องราวของครอบครัวในบ้านผีสิง ฤดูกาลที่สอง *Asylum* เกิดขึ้นที่รัฐแมสซาชูเซตส์ ในปี ค.ศ. 1964 เป็นเรื่องราวของผู้ป่วยและเจ้าหน้าที่ของสถาบันวิกลจริตทางอาญา ฤดูกาลที่สาม *Coven* เกิดขึ้นที่นิวออร์ลีนส์ รัฐลุยเซียนา ในปี ค.ศ. 2013 เป็นเรื่องราวของแม่มดและศัตรูของพวกเธอ ฤดูกาลที่สี่ *Freak Show* เกิดขึ้นที่จูปิเตอร์ รัฐฟลอริดา ในปี ค.ศ. 1952 เป็นเรื่องราวของคณะละครโชว์ของแปลกอเมริกา ฤดูกาลที่ห้า *Hotel* เกิดขึ้นที่ลอสแอนเจลิสช่วงปี ค.ศ. 2015 มุ่งเน้นไปที่เรื่องเหนือธรรมชาติของพนักงานและแขกในโรงแรม ฤดูกาลที่หก *Roanoke* เกิดขึ้นที่รัฐนอร์ทแคโรไลนา ช่วงปี ค.ศ. 2014-16 มุ่งเน้นไปที่บ้านไร่โดดเดี่ยว ซึ่งถูกหลอกหลอนโดยคนตายจากอาณานิคมโรอาโนก ฤดูกาลที่เจ็ด *Cult* เกิดขึ้นที่รัฐมิชิแกน มุ่งเน้นไปที่ลัทธิหลังการเลือกตั้งประธานาธิบดีสหรัฐ ฤดูกาลที่แปด *Apocalypse* เรื่องราวของแม่มดจาก *Coven* และบ้านฆาตกรรมของผู้ต่อต้านพระเจ้า ฤดูกาลที่เก้า *1984* เกิดขึ้นนอกลอสแอนเจลิสในช่วงทศวรรษ 1980 เรื่องราวของพนักงานค่ายฤดูร้อนที่เปิดค่ายอีกครั้งหลังการสังหารหมู่ ฤดูกาลที่สิบ *Double Feature* เกิดขึ้นที่โพรวินซ์ทาวน์ รัฐแมสซาชูเซตส์ ปี ค.ศ. 2021 มุ่งเน้นไปที่ครอบครัวและผู้อยู่อาศัยที่แท้จริงของเมือง และกลุ่มนักเรียนตั้งแคมป์ที่เกี่ยวข้องกับมนุษย์ต่างดาวจาก *Asylum* ฤดูกาลที่สิบเอ็ด *NYC* เกิดขึ้นที่นครนิวยอร์กช่วงปี ค.ศ. 1980 เป็นเรื่องราวของการสังหารเกย์และการเกิดของไวรัส ฤดูกาลที่สิบสอง *Delicate* เกิดขึ้นที่นครนิวยอร์ก เรื่องราวของนักแสดงคนหนึ่ง ซึ่งเชื่อว่ามีใครบางคนพยายามจะหยุดเธอจากความฝันที่จะตั้งครรภ์

แม้ว่าการต้อนรับในแต่ละฤดูกาลจะแตกต่างกันไป แต่ *อเมริกันฮอร์เรอร์สตอรี* ก็ได้รับการตอบรับอย่างดีจากนักวิจารณ์โทรทัศน์ โดยเฉพาะการแสดงของเจสซิกา แลงจ์ ผู้ได้รับรางวัลเอ็มมีสองรางวัล รางวัลลูกโลกทองคำ และรางวัลสมาคมนักแสดงภาพยนตร์และโทรทัศน์จากการแสดงของเธอ นอกจากนี้เคธี เบตส์ และเจมส์ ครอมเวล ยังได้รับรางวัลเอ็มมี สำหรับการแสดงของพวกเขา ขณะที่เลดี้ กาก้า ได้รับรางวัลลูกโลกทองคำ ซีรีส์ชุดนี้มีจำนวนผู้ชมสูงเรื่อยมาของช่องเคเบิลเอฟเอกซ์ โดยฤดูกาลแรกเป็นซีรีส์ทางเคเบิลที่มีจำนวนผู้ชมมากที่สุดในปี ค.ศ. 2011

การเผยแพร่
----------

| ฤดูกาล | ชื่อ | จำนวนตอน | การออกอากาศประเทศต้นทาง |
| --- | --- | --- | --- |
| ตอนแรก | ตอนสุดท้าย |
| 1 | *Murder House* | 12 | 5 ตุลาคม 2011 | 21 ธันวาคม 2011 |
| 2 | *Asylum* | 13 | 17 ตุลาคม 2012 | 23 มกราคม 2013 |
| 3 | *Coven* | 13 | 9 ตุลาคม 2013 | 29 มกราคม 2014 |
| 4 | *Freak Show* | 13 | 8 ตุลาคม 2014 | 21 มกราคม 2015 |
| 5 | *Hotel* | 12 | 7 ตุลาคม 2015 | 13 มกราคม 2016 |
| 6 | *Roanoke* | 10 | 14 กันยายน 2016 | 16 พฤศจิกายน 2016 |
| 7 | *Cult* | 11 | 5 กันยายน 2017 | 14 พฤศจิกายน 2017 |
| 8 | *Apocalypse* | 10 | 12 กันยายน 2018 | 14 พฤศจิกายน 2018 |
| 9 | *1984* | 9 | 18 กันยายน 2019 | 20 พฤศจิกายน 2019 |
| 10 | *Double Feature* | 10 | 25 สิงหาคม 2021 | 20 ตุลาคม 2021 |
| 11 | *NYC* | 10 | 19 ตุลาคม 2022 | 16 พฤศจิกายน 2022 |
| 12 | *Delicate* |  | 20 กันยายน 2023 |  |
|

อ้างอิง
-------

1. ↑  Droesch, Paul. "American Horror Story TV Series (2011)". AllMovie. สืบค้นเมื่อ December 13, 2015.
2. ↑  "American Horror Story 5 Seasons 2011". *Amazon.com*. สืบค้นเมื่อ July 24, 2016.
3. ↑  Pehanick, Maggie (April 24, 2016). "The True Stories Behind 18 American Horror Story Characters". *Popsugar.com*. สืบค้นเมื่อ May 8, 2016.
4. ↑  Wood, Lucy (October 18, 2015). "DID YOU KNOW THESE AMERICAN HORROR STORY PLOTLINES ARE BASED ON TRUE EVENTS?". *Sugarscape.com*. สืบค้นเมื่อ May 8, 2016.
5. ↑  Gennis, Sadie (October 20, 2015). "The Real-Life Inspirations Behind American Horror Story: Hotel". TV Guide. สืบค้นเมื่อ May 8, 2016.

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ American Horror Story

* เว็บไซต์ทางการ
* *American Horror Story* ที่อินเทอร์เน็ตมูวีเดตาเบส แก้ไขสิ่งนี้ที่วิกิสนเทศ
* *American Horror Story* เก็บถาวร 2012-04-08 ที่ เวย์แบ็กแมชชีน at TV.com